<classify> Mkutano huo uliratibiwa na Mamlaka ya Ukanda Maalum ya Uwekezaji EPZA na Wizara ya Biashara na Viwanda kuwezesha wafanyabiashara wa nchi hizo kukutana .Afrika Kusini inauza zaidi nchini kuliko sisi tunavyouza kwao hivyo kuna kila sababu ya wafanyabiashara wetu kuzidi kufanya juhudi na kupunguza tofauti hii, alisema.Alisema Tazania haijachelewa isipokuwa kinachohitajika ni kupanua wigo wa biashara na viwanda na kuongezea thamani mazao mbalimbali yanayouzwa nje.Nchi ya Afrika Kusini imefungua milango kwa Tanzania na inahitaji Watanzania kupeleka bidhaa nyingi, alisema Dk Kigoda.Alisema nchi hiyo imepiga hatua kubwa katika sekta ya viwanda, hivyo kuzidi kushirikiana nayo kibiashara itasaidia kupiga hatua katika sekta mbalimbali za uzalishaji. Pia alihimiza wafanyabiashara wa nchi hiyo kuwekeza katika miradi ya ushirikiano kati ya sekta ya umma na binafsi kuongeza uwekezaji kwa faida ya pande zote.Akifafanua zaidi, alisema asilimia 80 hadi 90 ya mazao kama vile pamba na ngozi huuzwa yakiwa ghafi nje ya nchi hali ambayo inapoteza mapato makubwa, hivyo kuwepo kwa viwanda kutasaidia kutatua changamoto hiyo na hivyo kukuza uchumi.Kwa upande wake, Naibu Waziri wa Biashara na Viwanda wa Afrika Kusini, Elizabeth Thabethe alisema nchi yake iko tayari kuimarisha biashara na Tanzania ili kuzidi kukuza uchumi pande zote.Nimefurahi kuona Tanzania ina kampuni 120 za wafanyabiashara kutoka nchi yangu na wameweza kutoa ajira 2,000...hili inabidi kuimarishwa, alisema.Alisema ujumbe wa wafanyabiashara alioambatana nao ulikuja kuangalia fursa zilizopo na wanapenda kufanya biashara na Tanzania katika sekta mbalimbali zikiwemo za ujenzi wa miundombinu na nishati ya umeme.Akifafanua zaidi, alisema Tanzania inaweza kunufaika zaidi kibiashara hasa katika miradi ya ushirikiano wa sekta ya umma na binafsi PPP hasa katika miradi ya kuzalisha nishati.Alisema kupitia miradi hiyo rasilimali kama vile makaa ya mawe inayopatikana kwa wingi, inaweza kutumiwa kuzalisha umeme nchini na kuondoa tatizo la nishati ya umeme.Alisema Tanzania inaweza kupata teknolojia na ujuzi kupitia wataalamu kutoka nchini kwake kupitia ushirikiano wa kibiashara kati ya sekta hizo mbili.  <topic>: UCHUMI 